Boland span Nel op losskakel in | Maroela Media
Boland span sy gereelde heelagter in die Supersportreeks op losskakel in vir sy eerste Curriebeker-kragmeting vanjaar.
Die Varsitybeker-puntemasjien Divan Nel – hy het vir die Universiteit van Johannesburg losskakel gespeel – is in dié spilposisie gekies vir die Kavaliers se wedstryd Saterdag teen die Oostelike Provinsie in die Wolfsonstadion in Port Elizabeth.
Die agsteman, Zandré Jordaan, neem weer die kapteinsmantel op, en die regtervleuel, Charlie Mayeza, is die onderkaptein.
Nog ʼn Varsitybeker-ster kry op die bank plek. Chris Massyn, wat die seëvierende Tukkies in die universiteitereeks aangevoer het, dek die losvoorspeler-posisies.
15. Adriaan Carelse; 14. Charles Mayeza (onderkaptein); 13. Sergio Torrens; 12. Edwin Sass; 11. Gerrit van Wyk; 10. Divan Nel; 9. Vian van der Watt; 8. Zandré Jordaan (kaptein); 7. Ludio Williams; 6. Chaney Willemse; 5. Rinus Bothma; 4. Marlyn Williams; 3. Clinton Theron; 2. Chadley Wenn; 1. Arnout Malherbe. Bank: 16. Francois Esterhuyzen; 17. Linda Thwala; 18. Yves Bashiya; 19. Chris Massyn; 20. Gareth Cilliers; 21. Jovelian de Koker; 22. Alcino Izaacs.